Diari Oficial de la Generalitat Valenciana


Sumari del DOGV 5842, del 04-09-2008 (2008/10711)

RESOLUCIÓ de 9 de juliol de 2008, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica de distribució de doble circuit a 132 kV, entre la subestació transformadora existent denominada ST Verger i la futura subestació transformadora denominada ST Dénia, als termes municipals del Verger, els Poblets i Dénia, a la província d'Alacant, s'aprova l'annex de modificació al projecte d'execució i es declara en concret la seua utilitat pública. Expedient número ATLINE/2004/430/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10912


Data del document
:   09-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Dénia
    * Poblets, els
    * Verger, el
    * empresa privada
    * subministrament d'energia elèctrica

RESOLUCIÓ de 9 de juliol de 2008, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica de distribució de doble circuit a 132 kV, entre la subestació transformadora existent denominada ST Verger i la futura subestació transformadora denominada ST Dénia, als termes municipals del Verger, els Poblets i Dénia, a la província d'Alacant, s'aprova l'annex de modificació al projecte d'execució i es declara en concret la seua utilitat pública. Expedient número ATLINE/2004/430/03. [2008/10756]
Vist l'expedient amb referència ATLINE/2004/430/03 incoat pel Servici Territorial d'Energia d'Alacant, a instància d'Iberdrola Distribución Eléctrica, SAU, amb domicili als efectes de notificacions a 03744 Alacant, c/ Ausó i Monzó, 16, relatiu a la sol·licitud de 06/07/2007 sobre autorització administrativa per a la construcció de la línia elèctrica de distribució de doble circuit a 132 kV, entre la subestació transformadora existent denominada ST Verger, ubicada al terme municipal del Verger i la futura subestació transformadora denominada ST Dénia, al municipi de Dénia, que afecta els termes municipals del Verger, els Poblets i Dénia, a la província d'Alacant, aprovació de l'annex de modificació al projecte d'execució i declaració en concret d'utilitat pública.
S'acompanya l'annex de modificació al projecte d'execució firmat per tècnic competent i visat pel col·legi oficial corresponent en data 26 de juny de 2007.
Vist que consta com a precedent de la petició anteriorment referida l'efectuada per l'empresa Iberdrola Distribución Eléctrica, SAU de 12 de novembre de 2004, per mitjà de la qual se sol·licitava l'autorització administrativa, l'aprovació del projecte d'execució de la línia elèctrica aeriosubterrània a 132 kV, doble circuit, entre la ST Verger i la ST Dénia (anterior emplaçament), amb data visat 2 de novembre de 2004 i la declaració en concret d'utilitat pública.
Com a conseqüència dels informes i les condicions remeses pels ajuntaments afectats pel traçat de la línia elèctrica en l'expedient tramitat amb la mateixa referència ATLINE/2004/430/03, l'empresa distribuïdora va elaborar l'annex de modificació del projecte l'aprovació del qual actualment sol·licita, i deixa sense efecte la petició anteriorment efectuada.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant de 8 d'agost de 2007, en el Diari Oficial de la Comunitat Valenciana de 17 d'agost de 2007 i en el periòdic La Verdad de 10 d'agost de 2007, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric; i amb l'article 4 de la Llei 2/1989, de 3 de març, sobre Impacte Ambiental.
Per mitjà d'escrits independents, d'idèntic contingut i en el termini conferit a este efecte, van ser presentats per les persones que a continuació es mencionen: Francisco Crespo Llobell, Andres Far Ribes, Felix Pastor Berenguer, Guillermo Lledo Mengual, Ines Far Ribes, Jaime Garcia Sendra, Mª Carmen Ribes Maiques, Nicolas de les Heras Garcia, Vicenta Isabel Gil Giner, Francisca Teresa Roselló Caselles, Alfredo Molina Piera, Ana Berdegué González, Jaime Far Leyda, Vicente Boronat Cirujeda, Rafael Caminaz Muntero, Josefa Buigues Artigues, Pedro Ortolá Paris, Rafaela Serrano París, Salvador Pérez Pérez, Josefa Femenía Ferrer, Francisco Catalá Codina, Antonio París López, Juan Bautista Pascual Femenia, Encarna Pecús Pascual, Mª Antonia Far Redondo, Antonio Pastor Moncho, Miguel Dalmau Caselles, Vicenta Fluixa Castells, Carlos Alacreu Fluixa, Mª Francisca Saez Moreno, Carlos Dalmau Alacreu, Carla Ivars Buigues, Mª Magdalena Alacreu Fluixa, Monserrat Monerris Barrero, Joaquina Camps Gosp, Rosa Salort Camps, Salvador Salort Ribes, Mª Pascuala Peiro Bosch, Conchin Salort, Amparo Fillol, Jaime Pascual Morell, Antonio Ivars, Francisco Alacreu Fluixa, Salvador Juan Perez Llorens, Juan Mengual Pastor, Lorena Mengual Pedro, Ines María González Jiménez, María Rubio Díaz, María Rosa Mengual Pascual, Salvador Abad Ruiz, Rafael Collado Gascon, Jose Luis Pérez Llorens, María Francisca Pérez Llorens i María Eugenia Pérez Llorens.
En l'escrit referit manifesten el següent: 1. No es justifica el recorregut del traçat de la línia per sòl agrícola, sobretot al terme municipal de Dénia, en el qual també se superposa per la via verda, entenent que la infraestructura hauria de transcórrer íntegrament per sòl urbà o urbanitzable per permetre dotar d'un servici essencial, imprescindible i característic eixe tipus de sòl i resultar aliena a l'ús i al destí del sòl d'especial protecció agrícola i de la via verda el traçat de la qual travessa, sense que no s'hagen plantejat altres alternatives ni justificat tècnicament per què ha de transcórrer per este tipus de sòl. 2. Que el planejament vigent de Dénia preveu la instal·lació de les infraestructures i servicis en sòl dotacional de diversos sectors, i prohibix les activitats industrials i productives en sòl no urbanitzable, sense que preveja la implantació de la subestació elèctrica i establix com a objectius prioritaris la preservació del sòl no urbanitzable i del paisatge. 3. El traçat de la línia constituïx servituds alienes a l'ús propi del sòl agrícola, i fa referència a la infraestructura de la subestació elèctrica per a garantir servicis propis del sòl urbà i perjudica els valors agraris, quan en el desenvolupament de sòl urbanitzable es preveuen cessions dotacionals per a la implantació de les infraestructures necessàries, a més que la superfície ocupada per la via verda no es troba prou detallada, i resulta necessària la seua concreció per a identificar els drets afectats i la delimitació amb els propietaris confrontants. 4. Que el projecte del traçat de la línia vincula la ubicació de la subestació elèctrica i resulta necessari definir prèviament l'emplaçament de la subestació transformadora per a posteriorment elaborar el projecte de la línia, qüestió que es troba pendent per part de l'Ajuntament de Dénia. 5. El projecte de la línia no és compatible amb el projecte de via verda i l'afectació als propietaris confrontants és major, i s'afig l'escassa profunditat de soterrament, la qual cosa no garantix els efectes per a la salut dels usuaris de la via verda i cases pròximes, en no preveure's un sistema d'apantallament que elimine els dits efectes. Finalment exposen que no hi ha hagut coordinació entre el projecte de via verda del Ministeri de Medi Ambient i la línia elèctrica, igual com amb l'encreuament del barranc del Safareig.
Vist que els referits escrits d'al·legacions presentats es van traslladar a l'empresa peticionària, que ha contestat, en síntesi, el següent:
1. Que efectivament en tractar-se d'un servici essencial i imprescindible, el subministrament elèctric és un bé comú, per això declarat d'utilitat pública i no destinat a l'ús i gaudi o característic exclusivament de sòl urbà. La diferència entre el sòl urbà i no urbanitzable és la protecció destinada a cada tipus de sòl i la normativa urbanística dels tres termes municipals pels quals discorre la línia no és incompatible amb la instal·lació projectada. 2. Que en el projecte original es van aportar diverses alternatives al traçat i va ser l'Ajuntament de Dénia, per mitjà de moció d'urgència, el que va determinar la necessitat del seu soterrament, i resulta compatible amb el projecte de via verda previst per eixa corporació, i el traçat previst en l'annex de modificació al projecte el més adequat per a projectar-lo des del terme municipal dels Poblets fins a Dénia amb esta tipologia constructiva. 3. Que no hi ha imperatiu legal que determine la instal·lació aèria o subterrània d'una línia elèctrica, i s'aplica el contingut del Reial Decret 1955/2000, d'1 de desembre, respecte a què les instal·lacions de transport i distribució d'energia elèctrica, quan s'ubiquen en sòl no urbanitzable, hauran de tindre's en compte en el corresponent instrument d'ordenació del territori, i és igualment d'aplicació la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat Valenciana que determina que els plans i projectes de construcció d'estes instal·lacions, les autoritzacions dels quals siguen competència de la Generalitat, prevaldran sobre qualsevol instrument de planificació o ordenació territorial i urbanística, i en este cas, les entitats locals hauran d'incorporar necessàriament en els seus respectius instruments d'ordenació les rectificacions imprescindibles per a acomodar les seues determinacions a aquells. 4. Que la ubicació de la subestació transformadora Dénia no és objecte d'este expedient i encara que esta variara finalment, l'afectació que els al·legants manifesten que se'ls produïx, romandrà intacta. Que en les al·legacions no s'arreplega cap vulneració de la Llei 54/1997, de 27 de novembre, del Sector Elèctric, per part d'Iberdrola, sense que quede desvirtuat el contingut del projecte presentat. 5. Que a pesar de ser comprensible la preocupació dels propietaris de les parcel·les afectades, no ho és menys l'atenció a la creixent demanda de subministrament elèctric en la zona, ja que les actuals instal·lacions no són suficients per al seu proveïment i fiabilitat, i poden impedir possibles desenvolupaments urbanístics en un futur. En el fet que el projecte no concreta exactament la superfície afectada de la via verda i de les parcel·les confrontants, estes queden prou determinades en la relació dels béns i dels drets afectats, així com en els plans de planta i perfil i cadastrals de l'annex de modificació al projecte, i són adequadament indemnitzats després de l'expedient expropiatori corresponent. 6. Respecte als possibles efectes en la salut pública produïts pels camps electromagnètics de les línies aèries d'alta tensió cal indicar que tant este projecte, com la resta que es realitzen, complixen allò que s'ha preceptuat en la Recomanació del Consell de la Unió Europea de 12 de juliol de 1999, relativa a l'exposició del públic en general a camps electromagnètics de 0 Hz a 300 Hz, en la qual s'assenyala com a nivell de referència els 100 µT per a 50 Hz, recomanació seguida en el nostre país pel Ministeri de Sanitat i Consum en el seu Informe de 12 de maig de 2001, Reial Decret 1066/2001, i el Dictamen de la Reial Acadèmia de Ciències Exactes Espanyola de 8 d'octubre de 2001, que ratifiquen de forma unànime que per davall d'este límit establit (100 µT), no hi ha perjuí per a la salut. Amb esta recomanació es pretén proporcionar dins del marc comú de la UE un alt nivell de protecció, aconseguir comunicar els riscos en relació amb els camps electromagnètics i oferir una major credibilitat de les autoritzacions sanitàries gràcies a la unificació de criteris. Igualment i com manifestava l'Ajuntament de Dénia, la línia soterrada provoca un menor impacte paisatgístic i sobre l'avifauna, a pesar que serà en tot cas, l'òrgan competent mediambiental qui emeta la corresponent declaració d'impacte.
Per tot això sol·licita que es continue el tràmit per a accedir a la sol·licitud plantejada, ja que les al·legacions presentades no desvirtuen la sol·licitud inicial en no haver-se acreditat cap de les causes previstes en la Llei 54/1997, de 27 de novembre, del Sector Elèctric, per a denegar-la.
Vist que d'acord amb el mencionat Decret 88/2005 es va traslladar als ajuntaments del Verger, els Poblets i Dénia, la separata de l'annex de modificació al projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició.
- L'Ajuntament del Verger va remetre acord en què indica les següents condicions: S'haurà d'intervindre per a la millora del col·lector que discorre pel c/ Ausiàs March i dotar d'una solució constructiva que no impedisca en un futur un possible eixamplament del pont sobre el riu Girona, i s'haurà d'obtindre la preceptiva autorització de la Confederació Hidrogràfica del Xúquer.
- L'Ajuntament dels Poblets manifesta per mitjà d'informe del tècnic municipal la insuficiència de la profunditat de la rasa projectada, que haurà d'incrementar-se en 224 mm, i passar a una profunditat d'1,724 m.
- L'Ajuntament de Dénia, per mitjà d'escrit de registre d'entrada 8 d'agost de 2007 va sol·licitar una ampliació del termini per a l'emissió de l'informe, sense que figure en l'expedient l'emissió posterior del referit informe.
Vist que van ser remesos els anteriors informes a l'empresa peticionària, va contestar en el sentit següent:
- A l'Ajuntament del Verger, manifesta el seu compromís a reparar tots els danys que s'ocasionen en executar les obres necessàries per a la construcció de la instal·lació elèctrica en relació amb el col·lector que discorre pel c/ Ausiàs March, i afig que disposa d'informe favorable de la societat Aigües de València.
Quant a la segon condició, referida al fet que no s'impedisca un possible eixamplament del pont sobre el riu Girona, en la documentació que hi ha a l'expedient queda acreditada la presentació posterior d'una modificació en l'encreuament amb el riu Girona per mitjà d'una doble perforació dirigida i que disposa d'autorització per la Confederació Hidrogràfica del Xúquer.
Quant a les condicions de l'Ajuntament dels Poblets, l'empresa peticionària manifesta la seua conformitat amb la profunditat establida de la rasa d'1,724 m.
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:
- Administrador d'Infraestructures Ferroviàries, ADIF, que manifesta en la seua contestació que l'execució de les instal·lacions afecta la plataforma d'un antic ferrocarril de via estreta del qual no és titular i que van ser alienats al seu dia per FEVE als respectius ajuntaments (el Verger amb data 14/05/1982; els Poblets amb data 19/01/1984 i Dénia amb data 22/10/1991).
- Telefónica de España, SA, per encreuament amb la línia telefònica de la seua competència, ha mostrat la seua conformitat amb l'obra projectada, i ha manifestat que en l'encreuament núm. 8 no es disposa d'infraestructura en subterrani, sinó en aeri, per la qual cosa no és objecte d'informe.
- Ministeri de Foment, Unitat de Carreteres a Alacant per paral·lelisme subterrani i tres encreuaments de la línia subterrània en la carretera N-332, PK 200+557 fins a 200+995, tram Alacant-València, terme municipal del Verger, manifesta en el seu últim informe que ja que amb data 13 de juliol de 2007 es va firmar l'acta de cessió a l'Ajuntament del Verger del tram de la carretera N-332, comprés entre els PK 199,527 i 204,200, travessia el Verger, no té competència per a emetre un cap informe respecte a qualsevol tipus d'actuacions o obres que es duguen a terme en este tram de carretera.
- Aigües de València, remetent documentació en què assenyala els encreuaments i paral·lelisme que s'hauran de respectar o substituir en l'execució de la línia elèctrica.
- La Confederació Hidrogràfica del Xúquer va emetre un informe condicionat respecte a l'encreuament subterrani davall el llit amb el barranc del Safareig, al terme municipal de Dénia i ancorat al pont existent sobre el riu Girona al terme municipal del Verger.
Com a conseqüència de l'informe emés per l'Ajuntament del Verger, Iberdrola Distribución Eléctrica, SAU, va presentar davant del referit organisme documentació tècnica de "modificació en l'encreuament amb el riu Girona" visada pel col·legi oficial corresponent en data 11 de març de 2008 i firmada per tècnic competent, per a l'encreuament subterrani d'este consistent en dos perforacions dirigides, i emet la Confederació Hidrogràfica del Xúquer nou informe que deixa sense efecte l'anterior, i que autoritza els encreuaments sol·licitats, amb les condicions que este conté.
Traslladades al sol·licitant les condicions emeses, totes estes van ser acceptades pel peticionari.
Vist que amb data 11 de febrer de 2008 la directora general de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental, i estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, la modificació del projecte de la línia elèctrica aèria d'alta tensió de 132 kV, doble circuit, entre la ST Verger i la futura ST Dénia, promoguda per Iberdrola Distribución Eléctrica, SAU i que discorre en subterrani pels termes municipals del Verger, els Poblets i Dénia, sempre que esta es desenvolupe amb les previsions de l'Estudi d'Impacte Ambiental i amb les condicions que en la part resolutiva d'esta autorització s'exposaran.
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que d'acord amb la sol·licitud i l'annex de modificació del projecte presentat, la finalitat que es perseguix amb la construcció d'esta instal·lació és millorar la qualitat de subministrament al terme municipal de Dénia i la seua zona costanera, a curt termini i a mitjà termini, per trobar-se en l'actualitat en valors d'interrupció alts, i es proposa esta línia tant per a atendre nous subministraments com per a la descàrrega de la xarxa de mitjana tensió ja existent.
Vist que l'annex de modificació del projecte, presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement esta.
Atés que l'annex de modificació del projecte, reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar l'autorització administrativa a Iberdrola Distribución Eléctrica, SAU, per a la construcció de la línia elèctrica de distribució de doble circuit a 132 kV, entre la subestació transformadora existent denominada ST Verger i la futura subestació transformadora denominada ST Dénia, als termes municipals del Verger, els Poblets i Dénia, a la província d'Alacant i les característiques principals de la qual són les següents:
Traçat subterrani:
- Inici: subestació transformadora Verger.
- Final: futura subestació transformadora Dénia. (Situació segons pla núm. 928187 -full 13-Rev.0 de l'annex de modificació del projecte d'execució visat en data 26 de juny de 2007).
- Termes municipals: el Verger, els Poblets i Dénia.
Tensió nominal: 132 kV (1ª categoria).
Freqüència: 50 Hz.
Potència màxima que cal transportar: 207 MVA per circuit.

\* \* \* \* \*
Nombre de circuits: dos.
Nombre de trams: cinc.
- Conductors: cables d'aïllament sec, tipus HEPR, de secció 1.200 mm² Al. S'instal·larà un conductor per fase, i la canalització és de tubs i prisma de formigó.
- Obra civil: rasa de 0,80 m d'ample i 1,50 m de profunditat mínima (i és variable en els casos d'encreuaments), el seu fons serà de solera de neteja de 5 cm de grossària de formigó H150.
Al terme municipal dels Poblets, la rasa serà d'una profunditat mínima de 1,724 m.
- Parallamps: d'òxid metàl·lic en cada fase, amb tensió nominal de 144 kV.
- Disposant d'un terminal unipolar per fase de tipus exterior i un altre interior endollable a la cel·la d'hexafluorur de sofre (SF6).
- Longitud: 4.236 m.
- Pressupost total: 4.858.943 euros.
De conformitat amb el que establix l'article 36.3 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar l'annex de modificació del projecte d'execució, firmat per tècnic competent i visat pel col·legi oficial corresponent en data 26 de juny de 2007, i sotmetre'l a les condicions següents:
1. Les obres hauran de realitzar-se d'acord amb l'annex de modificació al projecte presentat.
2. El termini d'execució de l'obra serà de sis mesos des de l'ocupació real de les finques afectades. Amb anterioritat a la finalització d'este termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia d'Alacant, als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i l'annex de modificació del projecte d'execució aprovat.
4. En el cas que per a finalitzar l'execució de la instal·lació objecte del projecte, es requerisca posar una part d'esta en tensió, haurà de ser sol·licitat al Servici Territorial d'Energia d'Alacant, que establirà, si és el cas, les condicions que se li apliquen. No obstant això, transcorreguts dos mesos des de l'obtenció del certificat de finalització parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la desconnexió en el cas que ja estiguera en funcionament.
5. L'Administració deixarà sense efecte esta resolució en qualsevol moment en què observe l'incompliment de les condicions imposades en esta.
6. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.
7. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
8. Condicions mediambientals contingudes en la Declaració d'Impacte Ambiental de data 11 de febrer de 2008.
1) L'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar immediatament a la Conselleria competent.
2) Després de les obres, haurà de restaurar-se al seu estat actual el tram d'antic ferrocarril, a l'efecte que siga practicable.
3) Es vigilarà especialment l'arreplega de terres per a evitar l'alçament de pols.
4) Les accions incloses en el Programa de Vigilància Ambiental hauran de documentar-se als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.
5) Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 9 de juliol de 2008.- El director general d'Energia: Antonio Cejalvo Lapeña.